Howard var imidlertid ikke den første til å klassifisere skyer. Jean-Baptiste de Lamarck (1744–1829) hadde tidligere lagt fram en liste som skildret skyer på fransk, men Howards system ble raskt mere populært, da han hadde brukt det mere universelle latin, og hadde tatt i betraktning at skyene stadig endret seg. Ved å bruke en lignende metode som Linné brukte innen biologi, fant Howard en elegant løsning på problemet ved å navngi overgangsformer i naturen.